|  |  |  |
| --- | --- | --- |
| Antopäivä: | Voimaantulopäivä: | Voimassa:toistaiseksi |
| Säädösperusta:Ajoneuvolaki (/2020) 15 § 1 ja 2 mom., 16 § 4 mom., 49 § 3 mom., 104 § 6 ja 7 mom., 107 § 3 ja 4 mom. Laki liikenteen palveluista (320/2017) 221 § |
| Määräyksen vastaisen toiminnan seuraamuksista säädetään:Ajoneuvolaki (/2020) 9 luku |
| Täytäntöönpantava EU-lainsäädäntö: |
| Muutostiedot:Kumoaa Liikenteen turvallisuusviraston 5 päivänä lokakuuta 2018 antaman määräyksen Kaksi- ja kolmipyöräisten ajoneuvojen, nelipyörien, niiden perävaunujen sekä kevyiden sähköajoneuvojen rakenne ja varusteet (TRAFI/147282/03.04.03.00/2018) |

Kaksi- ja kolmipyöräisten ajoneuvojen, nelipyörien, niiden perävaunujen sekä kevyiden sähköajoneuvojen rakenne ja varusteet

Sisällys

1 Yleistä 2

1.1 Määräyksen tarkoitus 2

1.2 Soveltamisala 2

1.3 Määritelmät 3

2 DIREKTIIVIEN, EY- JA EU-ASETUSTEN SEKÄ E-SÄÄNTÖJEN MUKAISET VAATIMUKSET 3

3 L-LUOKAN AJONEUVOJA KOSKEVAT KANSALLISET VAATIMUKSET 3

3.1 Varoituskolmio 3

3.2 Hitaan ajoneuvon kilpi 3

3.3 Suojakypärä 3

4 POLKUPYÖRÄ 4

4.1 Yleiset turvallisuusvaatimukset 4

4.2 Heijastimet 4

4.3 Valaisimet 4

4.4 Yksittäiskappaleena valmistettu L1e-A –luokan ajoneuvo 5

5 L-LUOKAN AJONEUVON JA POLKUPYÖRÄN PERÄVAUNU 5

5.1 Renkaat 5

5.2 Kytkentälaitteet 5

5.3 Valaisimet ja heijastimet 5

5.3.1 Suuntavalaisimet 5

5.3.2 Jarruvalaisimet 6

5.3.3 Takavalaisimet 6

5.3.4 Heijastimet 6

5.4 Hitaan ajoneuvon kilpi 6

5.5 Roiskesuojat 6

6 KEVYT SÄHKÖAJONEUVO 7

7 MUUTTOAJONEUVON JA ERÄIDEN MUIDEN AJONEUVOJEN VAATIMUSTENMUKAISUUS 7

8 VOIMAANTULO 7

Liite 1 L-luokan ajoneuvoja koskevat kansalliset poikkeukset 8

# Yleistä

## Määräyksen tarkoitus

Tällä määräyksellä Liikenne- ja viestintävirasto antaa ajoneuvolain (/2020):

1. 15 §:n 2 momentissa tarkoitetut määräykset kaksi- ja kolmipyöräisten ajoneuvojen, nelipyörien, niiden perävaunujen sekä kevyiden sähköajoneuvojen rakennetta, ominaisuuksia, hallintalaitteita ja varusteita koskevista vaatimuksista, valmistenumeroa ja valmistajan kilpeä koskevista vaatimuksista sekä järjestelmistä, komponenteista, erillisistä teknisistä yksiköistä, osista ja varusteista;
2. 16 §:ssä tarkoitetut tarkemmat määräykset L-luokan ajoneuvon energia- ja ympäristövaikutusten rajoittamista koskevista osien ja ominaisuuksien teknisistä vaatimuksista;
3. 49 §:ssä tarkoitetut tarkemmat määräykset vaatimustenmukaisuuden osoittamisessa noudatettavien menettelyjen käytännön toteuttamisesta L-luokan ajoneuvon kansallisessa piensarjatyyppihyväksynnässä;
4. 104 §:ssä tarkoitetut tarkemmat määräykset L-luokan ajoneuvon vaatimustenmukaisuuden osoittamisen käytännön toteuttamisesta rekisteröintikatsastuksessa;
5. 107 §:ssä tarkoitetut tarkemmat määräykset L-luokan ajoneuvon vaatimustenmukaisuuden osoittamisen käytännön toteuttamisesta muutoskatsastuksessa.

## Soveltamisala

Tätä määräystä sovelletaan L-luokan ajoneuvoihin ja polkupyöriin, niiden perävaunuihin sekä kevyisiin sähköajoneuvoihin.

Tätä määräystä sovelletaan ajoneuvolain (/2020) 2 §:n 1 momentin 48 kohdassa tarkoitettuihin sotilasajoneuvoihin, jollei ajoneuvolailla tai sen nojalla toisin säädetä tai määrätä.

Tätä määräystä ei sovelleta ajoneuvojen erikoiskäytön edellyttämien merkki- ja varoitusvalaisimien, työ- ja apuvalaisimien sekä hälytysajoneuvon äänimerkinantolaitteiden vaatimuksiin. Tätä määräystä ei myöskään sovelleta L-luokan ajoneuvon perävaunun nastarenkaisiin eikä rengas-nasta -yhdistelmiin. Määräystä ei myöskään sovelleta taksivalaisimiin tai taksimittareihin.

## Määritelmät

Tässä määräyksessä tarkoitetaan yksittäiskappaleena valmistetulla ajoneuvolla ajoneuvolain (/2020) 44 §:ssä tarkoitettua tieliikennekäyttöön yksittäiskappaleena valmistettua tai maahantuotua ajoneuvoa.

Lisäksi tässä määräyksessä sovelletaan ajoneuvolain (/2020) 2 §:n määritelmiä.

# DIREKTIIVIEN, EY- JA EU-ASETUSTEN SEKÄ E-SÄÄNTÖJEN MUKAISET VAATIMUKSET

L-luokan ajoneuvojen sekä niiden järjestelmien, osien ja erillisten teknisten yksiköiden on tyyppihyväksynnässä ja ensi kertaa käyttöön otettaessa täytettävä kaksi- ja kolmipyöräisten ajoneuvojen ja nelipyörien hyväksynnästä ja markkinavalvonnasta annetun Euroopan parlamentin ja neuvoston asetuksen (EU) N:o 168/2013 sekä sen nojalla annettujen komission asetusten vaatimukset.

Jos L-luokan ajoneuvoja koskevissa direktiiveissä, EY-asetuksissa, EU-asetuksissa tai E-säännöissä sallitaan, että tyyppihyväksyntäviranomainen saa myöntää vaatimuksista poikkeuksia, voidaan samoja poikkeuksia soveltaa myös yksittäishyväksynnässä, rekisteröintikatsastuksessa ja muutoskatsastuksessa.

# L-LUOKAN AJONEUVOJA KOSKEVAT KANSALLISET VAATIMUKSET

## Varoituskolmio

Varoituskolmion on oltava E-säännön n:o 27 alkuperäisen version tai sitä uudemman muutossarjan vaatimusten mukainen.

Varoituskolmion vaatimustenmukaisuuden voi osoittaa liitteessä 1 tarkoitetun osoittamistapa E:n mukaisesti.

## Hitaan ajoneuvon kilpi

Tieliikennelain (729/2018) 103 §:ssä tarkoitettu hitaan ajoneuvon kilpi on sijoitettava ajoneuvon taakse keskelle tai vasemmalle puolelle taaksepäin suunnattuna enintään 10°:n poikkeamalla. Kilven on oltava yksi kärki ylöspäin suunnattuna sekä alareunasta mitattuna vähintään 0,25 metrin ja enintään 1,50 metrin korkeudella maasta. Kilpi ei saa ulottua sivu- eikä korkeussuunnassa ajoneuvon äärimittojen ulkopuolelle eikä osittainkaan peittää pakollista valaisinta eikä heijastinta. Kilven on oltava E-säännön n:o 69 muutossarjan 01 tai sitä uudemman muutossarjan vaatimusten mukainen.

Kilven vaatimustenmukaisuuden voi osoittaa liitteessä 1 tarkoitetun osoittamistapa E:n mukaisesti.

## Suojakypärä

Tieliikennelain (729/2018) 92 §:ssä tarkoitettuja tyypiltään hyväksyttyjä suojakypäriä ovat E-säännön n:o 22 muutossarjan 04 tai sitä uudemman muutossarjan mukaisesti tyyppihyväksytyt suojakypärät ja standardin FMVSS 218 vaatimukset täyttävät suojakypärät.

# POLKUPYÖRÄ

## Yleiset turvallisuusvaatimukset

Istuinkorkeudeltaan 0,635 metriä tai enemmän olevan, muun kuin yksittäin valmistetun tai yksittäin maahantuodun polkupyörän on ajoneuvolain (/2020) 12:n 1 momentissa tarkoitettujen vaatimusten osalta oltava komission täytäntöönpanopäätöksen (EU) 2019/1698, annettu 9 päivänä lokakuuta 2019, yleisestä tuoteturvallisuudesta annetun Euroopan parlamentin ja neuvoston direktiivin 2001/95/EY tueksi laadituista tuotteita koskevista eurooppalaisista standardeista vaatimusten mukainen.

Vain tavaran taikka yhden tai useamman matkustajan kuljettamiseen tarkoitetussa polkupyörässä, perävaunulla varustetussa polkupyörässä ja polkupyörässä, jossa on enemmän kuin kaksi vaihdetta, on kuitenkin oltava kaksi erillistä jarrulaitetta.

## Heijastimet

Polkupyörässä on oltava etu- ja takaheijastin sekä sivuheijastimet. Sivuheijastimien on oltava polkupyörän sekä etu- että takaosassa kummallakin sivulla. Ainoastaan valoisaan aikaan tiellä käytettävässä polkupyörässä voidaan kuitenkin poiketa heijastimien sijoittelua ja teknisiä ominaisuuksia koskevista määräyksistä heijastimen väriä lukuun ottamatta.

Ainoastaan valoisaan aikaan käytettäväksi tarkoitetussa polkupyörässä ei kuitenkaan tarvitse olla etu- tai sivuheijastimia.

Etuheijastimen on oltava valkoinen, takaheijastimen punainen sekä sivuheijastimien valkoisia tai ruskeankeltaisia.

Etu- ja takaheijastimen on oltava vähintään 0,30 metrin ja enintään 1,20 metrin korkeudella tiestä.

Etu-, sivu- ja takaheijastimien on oltava joko direktiivin 76/757/ETY, sellaisena kuin se on muutettuna direktiivillä 97/29/EY luokan I A, I B tai IV A vaatimusten mukaisia, E-säännön n:o 3 muutossarjan 02 tai sitä uudemman muutossarjan vaatimusten mukaisia taikka tämän määräyksen voimaan tullessa voimassa olleen tai tätä uudemman standardin SFS ISO 6742-2 vaatimusten mukaisia.

Sivuheijastin voi olla myös väriltään ja heijastuskyvyltään E-säännön n:o 88 vaatimukset täyttävä heijastava rengas tai standardin En 13356 täyttävä heijastin.

Polkupyörässä saa olla ruskeankeltaiset poljinheijastimet.

Polkupyörässä saa olla muitakin heijastimia ja heijastavaa materiaalia, edellyttäen, että ne eivät heikennä pakollisten valaisimien ja merkkivalolaitteiden tehokkuutta.

Polkupyörän heijastimissa ja niiden asennuksessa sallitaan vaihtoehtona mopon tai L1e-A -luokan moottorilla varustetun polkupyörän vaatimukset.

## Valaisimet

Tieliikennelain (729/2018) 49 §:n 2 momentissa tarkoitetuissa olosuhteissakin ajettavaksi tarkoitetussa polkupyörässä oltava eteenpäin valkoista tai vaaleankeltaista valoa näyttävä valaisin. Näitä valaisimia saa olla useita.

Polkupyörässä saa olla yksi tai useampi taaksepäin punaista valoa näyttävä valaisin. Nämä valaisimet saavat olla sijoitettuina leveyssuunnassa polkupyörän keskilinjasta poiketen.

Polkupyörässä saa olla parillinen määrä keltaista tai ruskeankeltaista valoa näyttäviä suuntavalaisimia. Näiden suuntavalaisimien on oltava vilkkuvia ja ne on asennettava symmetrisesti polkupyörän pituussuuntaisen keskilinjan suhteen. Polkupyörässä saa olla myös parillinen määrä muita sivulle suunnattuja keltaista tai ruskeankeltaista valoa näyttäviä valaisimia.

Valaisimet voidaan korvata ominaisuuksiltaan vastaavilla polkupyöräilijään kiinnitetyillä valaisimilla.

Polkupyörän valaisimissa ja niiden asennuksessa sallitaan vaihtoehtona mopon tai L1e-A -luokan moottorilla varustetun polkupyörän vaatimukset.

## Yksittäiskappaleena valmistettu L1e-A –luokan ajoneuvo

Yksittäiskappaleena valmistetun kaksi- ja kolmipyöräisten ajoneuvojen ja nelipyörien hyväksynnästä ja markkinavalvonnasta annetun Euroopan parlamentin ja neuvoston asetuksessa (EU) N:o 168/2013 tarkoitetun L1e-A -luokan moottorilla varustetun polkupyörän teknisistä vaatimuksista säädetään Euroopan parlamentin ja neuvoston asetuksessa (EU) N:o 168/2013.

# L-LUOKAN AJONEUVON JA POLKUPYÖRÄN PERÄVAUNU

## Renkaat

Moottoripyörän sekä kolmi- ja nelipyörän perävaunun renkaiden, pinnoitettuja renkaita ja nastarenkaita lukuun ottamatta, on oltava tyyppihyväksytyt direktiivin 92/23/ETY mukaisesti, E-säännön n:o 30 muutossarjan 02 tai sitä uudemman muutossarjan mukaisesti tai E-säännön n:o 75 alkuperäisen version tai sitä uudemman muutossarjan mukaisesti, taikka täyttää FMVSS-standardin N:o 109 vaatimukset.

## Kytkentälaitteet

L-luokan ajoneuvon perävaunun ja polkupyörän perävaunun kytkentälaitteiden on oltava kestävät ja tarkoituksenmukaiset. Kytkennän on oltava varmistettu tahattoman avautumisen estävällä laitteella.

## Valaisimet ja heijastimet

L-luokan ajoneuvon ja polkupyörän perävaunussa on oltava etu-, sivu- ja takaheijastimet. Moottoripyörän, kolmi- ja nelipyörän sekä kevyen nelipyörän perävaunussa on lisäksi oltava suunta-, taka- ja jarruvalaisimet.

L-luokan ajoneuvon ja polkupyörän perävaunussa saa olla sivuvalaisimet.

Valaisimia ja heijastimia on asennettava parillinen määrä symmetrisesti perävaunun pituussuuntaisen keskilinjan suhteen. Kuitenkin perävaunussa, jonka leveys on enintään 0,8 metriä, vaaditaan vain yksi jarruvalaisin, takavalaisin ja takaheijastin.

Eteen- tai taaksepäin suunnatut valaisimet ja heijastimet, jos niitä on parillinen määrä, on sijoitettava L-luokan ajoneuvon ja polkupyörän perävaunussa enintään 0,10 metrin etäisyydelle perävaunun sivusta sekä vähintään 0,35 metrin korkeudelle. Valaisimet saa sijoittaa enintään 1,20 metrin korkeudelle sekä etu- ja takaheijastimet enintään 0,90 metrin korkeudelle.

L-luokan ja polkupyörän perävaunun valaisimissa ja heijastimissa sekä niiden asennuksessa sallitaan vaihtoehtona O-luokan perävaunun vaatimukset.

### Suuntavalaisimet

Suuntavalaisimien on näytettävä ruskeankeltaista vilkkuvaa valoa.

Suuntavalaisimien on oltava, jos mahdollista, vähintään 0,60 metrin etäisyydellä toisistaan. Suuntavalaisimet eivät saa olla pituussuunnassa yli 0,30 metrin etäisyydellä perävaunun takapäästä.

### Jarruvalaisimet

Moottoripyörän, kolmi- ja nelipyörän sekä kevyen nelipyörän perävaunun jarruvalaisimien on näytettävä taaksepäin punaista valoa. Valaisimen on toimittava käytettäessä kumpaa tahansa ajoneuvon käyttöjarruista. Jarruvalaisimien lampun valon voimakkuuden on oltava huomattavasti suurempi kuin takavalon.

Jarruvalaisimet eivät saa olla pituussuunnassa yli 1,0 metrin etäisyydellä perävaunun takapäästä.

### Takavalaisimet

Moottoripyörän, kolmi- ja nelipyörän sekä kevyen nelipyörän perävaunun takavalaisimien on näytettävä taaksepäin punaista valoa. Takavalaisimien on oltava siten kytketyt, että ne toimivat samanaikaisesti vetävän ajoneuvon etu-, lähi- ja kaukovalaisinten kanssa.

Takavalaisimet eivät saa olla pituussuunnassa yli 1,0 metrin etäisyydellä perävaunun takapäästä.

### Heijastimet

L-luokan ajoneuvon ja polkupyörän perävaunun etuheijastimien on oltava valkoiset, takaheijastimien punaiset ja sivuheijastimien ruskeankeltaiset tai valkoiset. L-luokan ajoneuvon perävaunun takaheijastimien on oltava kolmion muotoiset, mutta polkupyörän perävaunun takaheijastimilla ei ole muotovaatimusta. Muut heijastimet eivät saa olla kolmion muotoisia.

Etu- ja takaheijastimet on sijoitettava enintään 10°:n poikkeamalla suoraan eteen tai taakse suunnattuina. Takaheijastimet eivät saa olla pituussuunnassa yli 1,0 metrin etäisyydellä perävaunun takapäästä. Sivuheijastimien on oltava sivulle suunnatut.

Heijastimien tulee vastata direktiiviä 76/757/ETY, sellaisena kuin se on muutettuna direktiivillä 97/29/EY, tai E-säännön n:o 3 muutossarjaa 02 tai sitä uudempaa muutossarjaa. Polkupyörän perävaunun takaheijastimen saa myös tehdä E-säännön n:o 104 mukaisesta luokan C heijastusmateriaalista. Polkupyörän perävaunun sivuheijastimina hyväksytään myös heijastavat renkaat, jotka väriltään ja heijastuskyvyltään vastaavat E-säännön n:o 88 vaatimuksia.

## Hitaan ajoneuvon kilpi

Tieliikennelain (729/2018) 103 §:ssä tarkoitettu hitaan ajoneuvon kilpi on sijoitettava kolmipyöräisen mopon ja kevyen nelipyörän perävaunun taakse keskelle tai vasemmalle puolelle taaksepäin suunnattuna enintään 10°:n poikkeamalla. Kilven on oltava yksi kärki ylöspäin suunnattuna sekä alareunasta mitattuna vähintään 0,25 metrin ja enintään 1,50 metrin korkeudella maasta. Kilpi ei saa ulottua sivu- eikä korkeussuunnassa perävaunun äärimittojen ulkopuolelle eikä osittainkaan peittää pakollista valaisinta eikä heijastinta. Kilven on oltava E-säännön n:o 69 muutossarjan 01 tai sitä uudemman muutossarjan vaatimusten mukainen.

## Roiskesuojat

Moottoripyörän, kolmi- ja nelipyörän sekä kevyen nelipyörän perävaunun roiskesuojien on niiltä edellytetyltä pituudeltaan vastattava vähintään renkaan leveyttä sekä ulotuttava vähintään 60° pyörän akselin kautta kulkevan pystytason etupuolelle ja vähintään 90° sen takapuolelle perävaunun ollessa kuormittamaton. Roiskesuojan ei kuitenkaan tarvitse peittää pyörää edellä vaaditulla tavalla, jos ajoneuvon muut rakenteet estävät vastaavasti roiskumisen.

# KEVYT SÄHKÖAJONEUVO

Tieliikennelain (729/2018) 49 §:n momentissa tarkoitetuissa olosuhteissakin ajettavaksi tarkoitetussa kevyessä sähköajoneuvossa on oltava eteenpäin valkoista tai vaaleankeltaista valoa näyttävä valaisin ja taaksepäin näkyvä heijastin. Valaisimen asennuksessa sovelletaan edellä 4.3 määrättyjä polkupyörää koskevia vaatimuksia. Heijastin saa olla myös kiinnitetty kevyen sähköajoneuvon kuljettajaan.

Kevyessä sähköajoneuvossa saa olla myös muita polkupyörässä tai L-luokan ajoneuvossa sallittuja valaisimia tai heijastimia.

# MUUTTOAJONEUVON JA ERÄIDEN MUIDEN AJONEUVOJEN VAATIMUSTENMUKAISUUS

Muuttoajoneuvon, ulkovallan edustuston tai diplomaattikunnan jäsenen hallinnassa olevan tai olleen, ulkomailta perintönä tai testamentilla saadun sekä tullihuutokaupasta tai muusta valtion järjestämästä huutokaupasta hankitun L-luokan ajoneuvon valaisimien ei tarvitse täyttää 2 luvun vaatimuksia. Valaisimien lukumäärän, valaisimien lähettämän valon värin ja lähivalaisimien suuntauksen on vastattava ajoneuvon käyttöönottoajankohtana Suomessa voimassa olleita tai myöhempiä vaatimuksia. Takasuuntavalaisin saa kuitenkin näyttää punaista vilkkuvaa valoa.

Käytettynä ajoneuvona maahantuodun, suurina sarjoina ETA-valtioiden markkinoille valmistetun, rakenteeltaan muuttamattoman L-luokan ajoneuvon, jota ei sen ensimmäisen käyttöönoton ajankohtana ole koskenut EY- tai EU-tyyppihyväksyntävaatimus, ei tarvitse täyttää edellä 2 luvussa määrättyjä vaatimuksia, jos ajoneuvo täyttää ajoneuvolain (/2020) 12 §:ssä tarkoitetut pakollisia varusteita ja niiden toimintaa koskevat vaatimukset.

# VOIMAANTULO

Tämä määräys tulee voimaan päivänä kuuta 2020.

1. L-luokan ajoneuvoja koskevat kansalliset poikkeukset

Piensarjatyyppihyväksytyn, yksittäiskappaleena valmistetun tai maahantuodun ajoneuvon, sekä yksilöllisesti valmistetun L3e-, L4e- ja L5e-luokan ajoneuvon vaatimustenmukaisuus rekisteröinti- ja muutoskatsastuksessa saadaan osoittaa taulukon 1 mukaisesti. Taulukkoa sovelletaan myös kansallisessa piensarjatyyppihyväksynnässä. Taulukossa mainittujen direktiivien ja EU-asetusten vaatimuksia sovelletaan sellaisina kuin ne ovat ajoneuvon ensimmäisen käyttöönoton ajankohtana tai myöhemmin, jollei taulukossa erikseen toisin määrätä. Tämän taulukon seliteosan mukaisia vaatimuksenmukaisuuden osoittamistapoja saadaan soveltaa myös noudatettaessa direktiivien ja EU-asetusten vaatimuksia muutoskatsastuksessa ja EY- tai EU-tyyppihyväksytystä ajoneuvosta muutetun ajoneuvon rekisteröintikatsastuksessa.

Taulukossa 1 olevia poikkeuksia vaatimustenmukaisuuden osoittamisen teknisestä toteutuksesta saadaan soveltaa kansallisessa piensarjatyyppihyväksynnässä, muutoskatsastuksessa, muun kuin ensimmäistä kertaa käyttöönotettavan EY- tai EU-tyyppihyväksytyn ajoneuvon rekisteröintikatsastuksessa, muun kuin EY-tai EU-tyyppihyväksytyn ajoneuvon rekisteröintikatsastuksessa.

Taulukko 1

| **Kohta** | **Kohde** | **Direktiivin tai EU-asetuksen numero** | **Piensarjatyyppi-hyväksyntä** | **Piensarjatyyppi-hyväksytyn sekä yksittäiskappaleena valmistetun tai maahantuodun ajoneuvon rekisteröinti- ja muutoskatsastus** | **Yksilöllisesti valmistetun L3e-, L4e- ja L5e-luokan ajoneuvon rekisteröinti- ja muutoskatsastus** |
| --- | --- | --- | --- | --- | --- |
| 18 | Moottorin suurin vääntömomentti ja suurin nettoteho | 95/1/EY(EU) N:o 3/2014 | C | E | E |
| 19 | Mopojen ja moottoripyörien virityksen estäminen | 97/24/EY7 LUKU(EU) N:o 44/2014 | A | H (mopot)C (moottoripyörät) | C |
| 20 | Polttonestesäiliö | 97/24/EY6 LUKU(EU) N:o 44/2014 | B | B[[1]](#endnote-2)/I/E[[2]](#endnote-3) | Bi/I/Eii |
| 25 | Suurin rakenteellinen nopeus | 95/1/EY(EU) N:o 3/2014 | A rajattu nopeusC nopeus ei rajattu | H rajattu nopeusei sovelleta, jos nopeus ei rajattu | ei sovelleta |
| 26 | Massat ja mitat | 93/93/ETY(EU) N:o 44/2014 | C | C[[3]](#endnote-4) | Ciii |
| 27 | Kytkentälaitteet ja kiinnityslaitteet | 97/24/EY10 LUKU(EU) N:o 44/2014 | B | B/I | C |
| 28 | Toimenpiteet ilman pilaantumisen estämiseksi | 97/24/EY5 LUKU- 2002/51/EY- 2003/77/EY- 2005/30/EY4a- 2006/120/EY4a- 2009/108/EY(EU) N:o 134/2014 | A | H/E[[4]](#endnote-5)/I/B[[5]](#endnote-6)X[[6]](#endnote-7) | Eiv,[[7]](#endnote-8) |
| 29 | Renkaat | 97/24/EY1 LUKU(EU) N:o 3/2014 | B asennusX komponentit | E asennusX komponentit | E asennusX komponentit |
| 31 | Jarrujärjestelmä | 93/14/ETY(EU) N:o 3/2014 | A | H[[8]](#endnote-9)/I[[9]](#endnote-10) | Hviii |
| 32 | Valaisin- ja merkkivalolaitteiden asennus ajoneuvoon | 2009/67/EY(EU) N:o 3/2014 | B asennusX komponentit | E/I asennus[[10]](#endnote-11)X/I komponentit | E asennus[[11]](#endnote-12)X/I komponentit |
| 34 | Äänimerkinantolaite | 93/30/ETY(EU) N:o 3/2014 | E | E | E |
| 35 | Takarekisterikilven sijainti ja rekisterikilven tila | 2009/62/EY(EU) N:o 44/2014 | E | E | E |
| 36 | Sähkömagneettinen yhteensopivuus | 97/24/EY8 LUKU(EU) N:o 44/2014 | A elektroninen asennelmaC ajoneuvo | B elektroninen asennelmaC/I ajoneuvo[[12]](#endnote-13) | B elektroninen asennelmaC/I ajoneuvoxii |
| 37 | Melutaso ja pakojärjestelmä | 97/24/EY9 LUKU(EU) N:o 134/2014 | A | H[[13]](#endnote-14)/I/Bv/E[[14]](#endnote-15) X[[15]](#endnote-16) | Evii |
| 38 | Taustapeili(t) ja näkyvyys taakse | 97/24/EY4 LUKU(EU) N:o 3/2014 | B asennusX komponentit | E asennusX/I komponentit | E asennusX/I komponentit |
| 39 | Ulkonevat osat | 97/24/EY3 LUKU(EU) N:o 44/2014 | E | E | E |
| 40 | Seisontatuki | 2009/78/EY(EU) N:o 44/2014 | B | E | E |
| 41 | Luvattoman käytön estävät laitteet | 93/33/ETY(EU) N:o 44/2014 | B | E | E |
| 42 | Ikkunat, tuulilasin pyyhkimet ja -pesimet, korillisten ajoneuvojen huurteen- ja sumunpoistolaitteet | 97/24/EY12 LUKU(EU) N:o 3/2014 | E | E | E |
| 43 | Matkustajan kädensijat ja jalkatuet | 2009/79/EY(EU) N:o 44/2014 | B | E | E jalkatuetei sovelleta kädensijoihin |
| 44 | Turvavyöt ja niiden kiinnityspisteet korillisissa ajoneuvoissa | 97/24/EY11 LUKU(EU) N:o 3/2014 | B | H/I | H turvavyötC turvavöiden kiinnityspisteet |
| 45 | Nopeusmittari | 2000/7/EY(EU) N:o 3/2014 | B | E | E |
| 46 | Hallintalaitteiden, ilmaisimien ja osoittimien tunnistaminen  | 2009/80/EY(EU) N:o 3/2014 | E | E | ei sovelleta |
| 47 | Lakisääteiset merkinnät  | 2009/139/ETY(EU) N:o 901/2014 | E | E | E |
| 48 | Hybridi- ja sähköajoneuvojen sähköturvallisuus | (EU) N:o 3/2014 | H | H/I[[16]](#endnote-17) | C[[17]](#endnote-18) |
| 49 | Valmistajan lausunto toimintaturvallisuuden kannalta ratkaisevan tärkeiden järjestelmien, osien ja varusteiden kestävyystestauksesta | (EU) N:o 3/2014 | B | ei sovelleta | ei sovelleta |
| 50 | Etu- ja takasuojarakenteet | (EU) N:o 3/2014 | C | E | E |
| 51 | Ajoneuvoluokan L7e-B2 kaatumisen varalta asennettu suojarakenne (ROPS)  | (EU) N:o 3/2014 | A | H | ei sovelleta |
| 52 | Istuinpaikat (satulat ja istuimet) | (EU) N:o 3/2014 | C | E/I | E[[18]](#endnote-19)/I |
| 53 | Ohjattavuus, kaarreajo-ominaisuudet ja kääntyvyys | (EU) N:o 3/2014 | C | C | E |
| 54 | Ajoneuvon suurimman nopeuden rajoittamista koskeva kilpi | (EU) N:o 3/2014 | E | E | ei sovelleta |
| 55 | Ajoneuvossa matkustavien turvajärjestelmät, kuten ajoneuvon sisävarusteet ja ajoneuvon ovet | (EU) N:o 3/2014 | C | E | E |
| 56 | Ajoneuvon rakenteellinen kestävyys | (EU) N:o 3/2014 | B | C | C |
| 57 | Kuormalavat | (EU) N:o 44/2014 | C | C | E |
| 58 | Ajoneuvon sisäinen valvontajärjestelmä (OBD-järjestelmä) | (EU) N:o 44/2014 | B | C/I | ei sovelleta |
| 59 | Korjaamiseen ja huoltamiseen tarvittavien tietojen saatavuus | (EU) N:o 44/2014 | ei sovelleta | ei sovelleta | ei sovelleta |

X: Hyväksynnän hakijan toimittamalla ETA-valtion tai Ahvenanmaan maakunnan hyväksyntäviranomaisen myöntämällä EY- tai EU-tyyppihyväksyntätodistuksella, asianomaista E-sääntöä soveltavan valtion hyväksyntäviranomaisen myöntämällä E-tyyppi-hyväksyntätodistuksella tai näiden todistusten mukaista hyväksyntää osoittavalla hyväksymismerkinnällä.

A: Nimetyn tutkimuslaitoksen tai muun ETA-valtion ilmoittaman tutkimuslaitoksen pätevyysaluettaan vastaavalla selvityksellä.

H: Hyväksytyn asiantuntijan pätevyysaluettaan vastaavalla selvityksellä.

B: Valmistajan tai valmistajan edustajan antamalla todistuksella, joka perustuu testeihin, laskelmiin tai mittauksiin; vaatimustenmukaisuuden osoittava yksityiskohtainen asiakirja on yksilöitävä todistuksessa ja esitettävä tarvittaessa hyväksynnän tai katsastuksen suorittajan pyynnöstä.

C: Hakijan on hyväksynnän tai katsastuksen suorittajaa tyydyttävällä tavalla osoitettava, että säädetyt ja määrätyt keskeiset vaatimukset täyttyvät.

E: Hyväksynnän tai katsastuksen yhteydessä tehtävässä ajoneuvon tarkastuksessa.

I: Ajoneuvolle, joka on valmistettu suurina sarjoina yhdysvaltalaisia, japanilaisia, eteläkorealaisia tai kanadalaisia markkinoita varten, osoituksena vaatimusten täyttymisestä yksittäishyväksynnässä ja rekisteröintikatsastuksessa hyväksytään valmistajan tai toimivaltaisen viranomaisen selvitys siitä, että ajoneuvo täyttää kyseisen maan mallivuotta koskevat vaatimukset tai tätä ilmaiseva hyväksymismerkintä. Osoittamistapaa voi soveltaa myös muutetun ajoneuvon muuttamattomiin osiin, järjestelmiin ja erillisiin teknisiin yksiköihin.

Vaihtoehtona taulukossa määritetylle vaatimustasolle hyväksytään myös ylempitasoinen osoittamistapa järjestyksessä X, A, H, B, C, E. Osoittamistapaa I sovelletaan vain sitä koskevan määritelmän mukaisiin ajoneuvoihin.

Muun kuin EY- tai EU-tyyppihyväksytyn ajoneuvon rekisteröinti- ja muutoskatsastuksessa ja EY- tai EU-tyyppihyväksytystä ajoneuvosta muutetun ajoneuvon rekisteröinti- ja muutoskatsastuksessa, saadaan vaatimuksenmukaisuuden osoittamisessa käyttää tuotannon vaatimustenmukaisuuden valvonnassa sovellettavia, direktiivissä tai EU-asetuksessa säädettyjä raja-arvoja.

Edellä 20, 28 ja 37 kohtaa ei sovelleta sähkökäyttöiseen ajoneuvoon, jossa ei ole polttomoottoria. Pienitehoiseen mopoon sovelletaan 18, 19, 29, 32-34, 41, 43 ja 46 kohdan direktiiveissä säädettyjä poikkeuksia.

1. Muun kuin metallista valmistetun tai muulle polttoaineelle kuin bensiinille rakennetun polttoainesäiliön osalta tulee osoittaa vastaavuus direktiivin tai EU-asetuksen vaatimuksiin. [↑](#endnote-ref-2)
2. Metallisen bensiinille rakennetun polttoainesäiliön osalta katsastaja tarkistaa kiinnityksen lujuuden ja liitäntöjen tiiviyden. [↑](#endnote-ref-3)
3. Suurin teknisesti sallittu massa merkitään rekisteriin valmistajan kantavuudesta antaman selvityksen perusteella. [↑](#endnote-ref-4)
4. Pakokaasupäästöjen vaatimustenmukaisuus voidaan teknisesti osoittaa käytönaikaisella mittauksella Liikenne- ja viestintäviraston määräyksen (TRAFICOM/497838/03.04.03.00/2019) raja-arvojen mukaisesti. Yksilöllisesti valmistetun ajoneuvon pakokaasupäästöjen vaatimustenmukaisuus voidaan teknisesti osoittaa käytönaikaisella mittauksella siten, että pakokaasupäästöjen CO arvo on enintään 3,5 prosenttia ja HC arvo 600 ppm. [↑](#endnote-ref-5)
5. Jos ajoneuvo on muutettu vastaamaan EU- tai EY-tyyppihyväksyttyä ajoneuvoa. [↑](#endnote-ref-6)
6. EY-tai EU-tyyppihyväksytyn ajoneuvon varaosakatalysaattori. [↑](#endnote-ref-7)
7. Vaatimukset ovat ajoneuvojen rakenteesta ja varusteista annetun valtioneuvoston asetuksen (/2020) 15 §:ssä. [↑](#endnote-ref-8)
8. Jos hyväksytty asiantuntija voi aiempien testien perusteella todeta jarrujärjestelmässä käytettyjen osien olevan sellaisia, että ajoneuvo niillä varustettuna täyttää häipymistestin vaatimukset, ei häipymistestiä tarvitse suorittaa. Lukkiutumattomia jarruja ei vaadita. [↑](#endnote-ref-9)
9. Osoittamistapaa voidaan soveltaa muissa kuin yksittäiskappaleena valmistetuissa ajoneuvoissa. Lukkiutumattomat jarrut ovat kuitenkin pakolliset, jos ne vaadittaisiin ajoneuvolta asetusten (EU) N:o 168/2013 ja (EU) N:o 3/2014 mukaan. [↑](#endnote-ref-10)
10. Asennettavien valaisimien pakollisuuden suhteen noudatetaan kyseisen valtion vaatimuksia. Mahdollisten lisävalaisinten asennus voidaan tehdä joko kyseisen valtion tai EU:n vaatimusten mukaan ja vaatimustenmukaisuus osoittaa hyväksynnän tai katsastuksen yhteydessä tehtävässä ajoneuvon tarkastuksessa. [↑](#endnote-ref-11)
11. Valaisimien asennusvaatimuksista saa poiketa edellyttäen, että pakolliset valaisimet on asennettuna ja valaisimien sähköliitännät ovat vaatimusten mukaisia. Lisäksi valaisimen asennuksen on täytettävä geometristä näkyvyyttä koskevat vaatimukset ja valaisimen valon värin on oltava vaatimustenmukainen.

että geometriseen näkyvyyteen ei vaikuteta. [↑](#endnote-ref-12)
12. Jos polttomoottorikäyttöisessä ajoneuvossa ei ole sähköohjattuja jarruja, katsastaja tarkistaa, että lataus- ja sytytysjärjestelmään kuuluvat laitteet on koteloitu metallilla ja sytytystulpanjohtimissa ja -hatussa on häiriösuojaus. [↑](#endnote-ref-13)
13. Ohiajotesti ja staattinen testi edellytetään. Testiradan pintaa koskevia direktiivin liitteen VII tai EU-asetuksen vaatimuksia ei tarvitse soveltaa, jos pinta ei alenna melua direktiivin tai EU-asetuksen mukaiseen pintaan verrattuna. Käytettäessä ohiajotestissä muuta kuin direktiivin tai EU-asetuksen mukaista testialustaa, mittaustuloksesta vähennetään 1 dB(A). Käytetyn ajoneuvon rekisteröinti- tai muutoskatsastuksessa ohiajomelun osalta sovelletaan 2 dB(A):n toleranssia direktiivin tai EU-asetuksen mukaiseen tuotannon laadunvalvonnan toleranssiin lisättynä. Katsastaja kirjaa staattisen testin tuloksen rekisteritietoihin. [↑](#endnote-ref-14)
14. Jos noudatetaan Liikenne- ja viestintäviraston L-luokan ajoneuvon rakenteen muuttamisesta annetun määräyksen (TRAFICOM/497838/03.04.03.00/2019) vaatimuksia. [↑](#endnote-ref-15)
15. EY- tai EU-tyyppihyväksytyn ajoneuvon varaosaäänenvaimennin. Tyyppihyväksyntämerkintää ei kuitenkaan vaadita alkuperäistä osaa korvaavalta erillisenä yksikkönä ennen 1.7.2007 tyyppihyväksytyltä äänenvaimentimelta. [↑](#endnote-ref-16)
16. Ajoneuvon latausjärjestelmään voidaan tehdä muutoksia, joilla ajoneuvo saadaan Suomessa yleisesti käytettävien latausjärjestelmien kanssa yhteensopivaksi. Muutetun latausjärjestelmän vaatimustenmukaisuus sähköturvallisuuden osalta voidaan osoittaa osoittamistavoilla A, H tai B. [↑](#endnote-ref-17)
17. Osoituksena vaatimusten täyttymisestä hyväksytään Turvallisuus- ja kemikaaliviraston valtuuttaman tarkastuslaitoksen tai tarkastajan lausunto taikka käyttöönottopöytäkirja siltä, joka täyttää sähköturvallisuuslaissa (1135/2016) sähkötöiden tekemiseen säädetyt vaatimukset ja joka itse on vastannut ajoneuvon muutosten tekemisestä. [↑](#endnote-ref-18)
18. Korilla varustettujen luokan L5e ajoneuvojen istuinpaikoiksi hyväksytään kuitenkin satulat. [↑](#endnote-ref-19)